OpenLLM-France/wikimedia huggingface dataset:
# Agència estatal (Espanya)

Una agència és un tipus d'organisme públic de l'Administració Pública d'Espanya,dotat de personalitat jurídica pública pròpia i creat pel Govern en la Llei 28/2006 per al compliment dels programes corresponents a les polítiques públiques que desenvolupi l'Administració General de l'Estat.
Les agències gaudeixen de potestat administrativa i patrimoni propi, seguint els principis d'autonomia de gestió, autonomia funcional, responsabilitat per la seva gestió, i control de resultats sense perjudici de la seva dependència respecte a un departament ministerial, que exerceix la seva direcció estratègica i avaluació de la seva activitat. Permet incorporar a l'Administració General de l'Estat una fórmula organitzativa dotada de major autonomia i de flexibilitat en la gestió.
La creació d'agències estatals requereix autorització per llei i es produeix amb l'aprovació del seu estatut per reial decret acordat en Consell de Ministres i adoptat a proposta conjunta dels ministeris d'Administracions Públiques i Economia i Hisenda.
Les resolucions del consell rector i del director de l'agència posen fi la via administrativa.
Les agències estatals han estat suprimides per la Llei 40/2015 d'1 d'octubre, en vigor des del 2 d'octubre de 2016, si bé, es dona un termini de 3 anys des de la seva entrada en vigor per adaptar les Agències Estatals existents a la nova Llei.

## Exemples

* Agència Espanyola de Cooperació Internacional per al Desenvolupament
* Agència Estatal de l'Administració Tributària
* Agència Estatal Consell Superior d'Investigacions Científiques
* Agència Estatal de Meteorologia

## Notes

* ↑ Art. 43.1 LOFAGE.
* ↑ Art. 2.1 LAE.
* ↑ Art. 43.2 LOFAGE.

## Referències

* LAE: Ley 28/2006, de 18 de julio, de Agencias estatales para la mejora de los servicios públicos.
# Magán (desambiguació)

«Magán» té aquests significats:
* Geografia:
** Magán, municipi castellà de la província de Toledo.
* Biografies:
** José María Aristóteles Magán Perales, jutge i professor universitari espanyol.
** Juan Magán, punxadiscos, cantant i productor català
# Xatrac inca

El xatrac inca (Larosterna inca) és una espècie d'ocell de la família dels làrids (Laridae) i única espècie del gènere Larosterna. Habita costes rocoses i illes de la costa sud-americana del Pacífic a Perú i nord de Xile.

## Referències

* ↑ Xatrac inca a CERCATERM Rev. 28/03/2012
# Aldealices

Aldealices és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Aldealices :
| any | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 |
| Població | 103 | 116 | 118 | 119 | 109 | 98 | 98 | 57 | 40 | 40 | 33 |
# Aeroport de Chu Lai

L'Aeroport de Chu Lai (Cảng hàng không Chu Lai, Sân bay Chu Lai) és l'aeroport de Tam Ky, a Vietnam, situat a 15 km al nord-est de Ciutat Tam Ky, Quang Nam.

## Aerolínies

* Vietnam Airlines (Ciutat Ho Chi Minh, Hanoi)

## Referències

* ↑ «Chu Lai Airport “international” by 2025», 17-05-2006. Arxivat de l'original el 2011-10-04. [Consulta: 14 agost 2010].
# Ode for St. Cecilia's Day

Ode for St. Cecilia's Day (HWV 76) (en català, Oda per al dia de santa Cecília) és una cantata composta per Georg Friedrich Händel el 1739. El títol de la cantata fa referència a Santa Cecília, patrona dels músics. L'estrena fou el 22 de novembre de 1739 al Theatre in Lincoln's Inn Fields de Londres. Händel es basa en un poema que el poeta anglès John Dryden va escriure el 1687. El tema principal del text és la teoria pitagòrica d'harmonia mundi, és a dir, la música és una força central en la creació de la Terra.
Ebenezer Prout ha analitzat diverses aspectes de la instrumentació de Händel, i Edmund Bowles ha escrit sobre l'ús de les timbales en aquesta obra.

## Estructura

* Overture: Larghetto e staccato—allegro—minuet
* Recitative (tenor): From harmony, from heavenly harmony
* Cor: From harmony, from heavenly harmony
* Aria (soprano): What passion cannot music raise and quell!
* Aria (tenor) i cor: The trumpet's loud clangour
* March
* Aria (soprano): The soft complaining flute
* Aria (tenor): Sharp violins proclaim their jealous pangs
* Aria (soprano): But oh! What art can teach
* Aria (soprano): Orpheus could lead the savage race
* Recitative (soprano): But bright Cecilia raised the wonder higher
* Gran cor amb soprano: As from the power of sacred lays

## Enregistraments

* Handel: Oda per St el dia de Cecilia, (2003, CD): Felicity Lott, soprano; Anthony Rolfe Johnson, tenor; Crispian Steele-Perkins, trumpet; Lisa Beznosiuk, flauta; El Concert anglès I Cor, va conduir per Trevor Pinnock; Deutsche Grammophon — Archiv Produktion – 474 549-2

## Referències

* ↑ Prout, Ebenezer «Handel's Orchestration (Continued)». The Musical Times. The Musical Times and Singing Class Circular, Vol. 25, No. 495, 25, 495, 01-05-1884, pàg. 256–260. DOI: 10.2307/3356425. JSTOR: 3356425.
* ↑ Bowles, Edmund A. «The Double, Double, Double Beat of the Thundering Drum: The Timpani in Early Music». Early Music, 19, 3, 01-08-1991, pàg. 419–435. DOI: 10.1093/earlyj/XIX.3.419. JSTOR: 3127779.

## Enllaços externs

* Partitura al Händel-Werkausgabe, ed. Friedrich Chrysander, Leipzig 1866
# Magé

Magé és una ciutat i un municipi localitzat en l'Estat brasiler de Rio de Janeiro. La seva població era 232,251 (2005) i la seva àrea és 385.70 km²;.
Magepe-Mirim era establert el 1566 per colonitzadors portuguesos. És un lloc molt tranquil, especialment comparat amb Rio pròxim.
Garrincha futbolista internacional naixia a Magé (Pau Grande).
Desafortunadament, Magé és últimament conegut pels casos de corrupció política i delictes que han passat durant les dues darreres dècades. En les eleccions que passaven el 5 d'octubre, de 2008, l'alcalde actual - Núbia Cozzolino - es reelegia amb un 51% dels vots vàlids. Tanmateix, se l'està investigant perquè, entre altres coses, la compra vota i robatori de diners públics. S'elegia uns altres polítics implicats en delictes polítics i civils - com Batata, qui era a la presó per a un parell d'anys a causa de l'assassinat d'un altre polític.

## Referències

* ↑ Ibge - «Cidades».
# Xavier Abad

Francesc Xavier Abad Morejón de Girón (Barcelona, 1965) és un viròleg català. És el cap de la Unitat d’Alta Biocontenció de l'IRTA-CReSA i professor associat de la Universitat Autònoma de Barcelona. Destaca per la seva tasca divulgativa sobre la pandèmia de Covid-19 a través d'entrevistes o piulades al seu compte personal de Twitter.

## Referències

* ↑ Ràdio, Catalunya. «Xavier Abad: "No s'ha detectat coronavirus en l'aire o superfícies de cases amb malalts de Covid"». [Consulta: 13 maig 2021].
* ↑ Astorch, Núria. «"A algú reticent a vacunar-se, li dic que tard o d'hora s'infectarà" - 13 gen 2021». [Consulta: 13 maig 2021].
* ↑ «Xavier Abad: "Ningú no pot dir que aquesta vacuna donarà una immunitat durant dos anys"». [Consulta: 13 maig 2021].
# Aleksandr Malinin

Aleksandr Nikolàievitx Malinin, rus: Алекса́ндр Никола́евич Мали́нин, nascut Aleksandr Nikolàievitx Víguzov, rus: Алекса́ндр Никола́евич Вы́гузов (16 de novembre de 1958 a Sverdlovsk RSFSR, URSS) és un cantant rus que va ser nomenat Artista del Poble de Rússia el 1997.

## Carrera

Malinin va néixer a Iekaterinburg (aleshores Sverdlovsk) com a Aleksandr Nikolàievitx Víguzov. Va estudiar música a la seva ciutat natal, i el 1981 va ser seleccionat per formar part del conjunt musical Poiut Guitari (Поют гитары). Es va traslladar a Moscou per continuar els seus estudis i va formar part de dos altres conjunts, el Golubie Guitari i el Gruppa Stas Namina.
A finals de la dècada del 1980 va recórrer els Estats Units i va fer un duet amb David Pomeranz, i esdevingué en el primer cantant soviètic a col·laborar amb un músic estatunidenc des de la irrupció de la Guerra Freda.
El 1988, Aleksandr Víguzov, per iniciativa de Stas Namin, va adoptar oficialment el cognom més harmoniós de Malinin. Tot i que la seva mare duia el cognom Malínov, Stas va suggerir substituir el final en "ov" per "in".
Entre el 1990 i el 1996, va oferir diversos concerts, amb el nom de Балы с Александром Малининым (Balls amb Aleksandr Malinin), en els quals va batre rècords d'assistència.La sèrie de concerts també es va emetre per televisió. El 1994 va rebre el premi World Music Awards com a artista rus més venut. El 1999, Malinin va rebre una estrella a la Plaça Estel de Moscou.
Malinin està casat i té un fill anomenat Anton (nascut el 1982), que va ser educat en part al Regne Unit, on va assistir al Haileybury and Imperial Service College de Hertfordshire.

## Cançons populars

* "Berega" ("Берега")
* "Belyj Kon" ("Белый конь")
* "Naprasnie slova" ("Напрасные слова")
* "Molba" ("Мольба")
* "Zabava" ("Забава")
* "I Lyubov' i razluka" ("Любовь и разлука")
* "Dai bog" ("Дай, Бог")
* "Nado zhit" ("Надо жить")
* "Ty Takaya Krasivaya" ("Ты такая красивая")

## Referències

* ↑ «Александр Николаевич Малинин - биография» (en rus). to-name.ru. [Consulta: 27 març 2020].
* ↑ «David Pomeranz Biography» (en anglès). Arxivat de l'original el 29 de juliol 2009. [Consulta: 3 juliol 2011].
* 1 2 (rus) Biografia de Malinin
* ↑ Billboard 1994 (en anglès) [Consulta: 3 juliol 2011].

## Enllaços externs

* Aleksandr Malinin - Lloc web oficial
* Alexander Malinin Arxivat 2016-05-15 a Wayback Machine. a MTV
# The Suicide Squad

* Aquest article tracta sobre la pel·lícula de 2021. Vegeu-ne altres significats a «Suicide Squad (desambiguació)».
The Suicide Squad és una pel·lícula estatunidenca de superherois dirigida per James Gunn i estrenada el 2021. La desena pel·lícula de l'Univers de DC Comics és una seqüela independent de la pel·lícula de David Ayer, L'esquadró suïcida, estrenada el 2016. Ha estat subtitulada al català.
La pel·lícula és un reinici de la història de L'esquadró suïcida doncs Harley Quinn i Rick Flag semblen conèixer-se però no ho fan amb Deadshot ni l'encantadora.

## Argument

La presó de "Belle Reve" té la taxa de mortalitat més alta dels Estats Units. El centre penitenciari acull els pitjors super vilans. Estan preparats per fer qualsevol cosa per sortir, fins i tot per unir-se a l'equip secret i ombrívol de la Task Force X. Aquest és el cas de Bloodsport, Peacemaker, Captain Boomerang, Ratcatcher, Savant, King Shark, Blackguard, Javelin i sobretot Harley Quinn. Supervisat pel coronel Rick Flag, aquest boig equip és enviat a la llunyana illa de Corto Maltese. Allà s’enfrontaran a diversos adversaris, inclosos els guerrillers. Amanda Waller els vigilarà constantment.

## Repartiment

* Margot Robbie: Dra. Harleen Quinzel / Harley Quinn
* Idris Elba: Robert DuBois / Bloodsport
* John Cena: Christopher Smith / Pacífic
* Joel Kinnaman: coronel Rick Flag
* Steve Agee: King Shark / John Economos
* Sylvester Stallone: King Shark (veu)
* Viola Davis: Amanda Waller
* Jai Courtney: Digger Harkness / capità Boomerang

## Producció

El rodatge va començar el 20 de setembre de 2019 als estudis Pinewood Atlanta a Geòrgia. L'equip ha de romandre allí uns tres mesos abans d'anar a Panamà un mes. L'1 de març de 2020, el director James Gunn anuncia el final del rodatge, amb una enorme foto de grup, amb tot l'equip.
El 26 de març la productora publica a YouTube el primer tràiler de la pel·lícula.

## Referències

* ↑ Ciuraneta Catalán, Cristian. «In what order to watch the DC Extended Universe movies?» (en anglès). Meristation, 21-10-2022. [Consulta: 12 abril 2023].
* ↑ «The Suicide Squad». Goita què fan, ara!. [Consulta: 17 febrer 2023].
* ↑ Dockterman, Eliana. «Here Are All the Upcoming DCEU Movies and TV Shows After The Suicide Squad» (en anglès). Time, 06-08-2021.
* ↑ Trenholm, Richard. «The Suicide Squad review: Riotous supervillain romp is gleeful, gory and glorious» (en anglès), 04-09-2021. [Consulta: 12 abril 2023].
* 1 2 Chavez, Nicole «Margot Robbie will return for 'The Suicide Squad,' joining Idris Elba and a star-studded cast». CNN, 14-09-2019 [Consulta: 30 juliol 2020].
* ↑ Guevara, Helkin. «Los secretos contados por los panameños que participaron en el rodaje de Escuadrón Suicida» (en castellà). TVN, 29-08-2021. [Consulta: 12 abril 2023].
* ↑ «Primer tráiler de ‘The Suicide Squad' de James Gunn» (en castellà), 26-03-2021. [Consulta: 27 març 2021].

## Vegeu també

* L'esquadró suïcida

## Enllaços externs

* The Suicide Squad a Goita què fan, ara!
# Les Tutes

«Les Tutes» té aquests significats:
* Toponímia:
* Les Tutes, indret del municipi d'Aiguamúrcia, a l'Alt Camp
* Les Tutes, obaga del municipi de Bellver de Cerdanya, a la Baixa Cerdanya
* Les Tutes, casa desapareguda del municipi de Granera, al Moianès
* Balma de les Tutes, balma del municipi de La Nou de Berguedà, al Berguedà
* Costa de les Tutes, costa del municipi de Queralbs, al Ripollès
* Cova de les Tutes, cova del municipi de Granera, al Moianès
* Torrent de les Tutes, torrent del municipi de Granera, al Moianès
# Oscar Peñas Cambray

Oscar Penãs Cambray (Barcelona, 13 d'agost de 1972) és un guitarrista i compositor de jazz català resident a Nova York. Ha fet quatre discos en els quals ha col·laborat amb Esperanza Spalding, Gil Goldstein o Paquito D'Rivera.

## Biografia

El seu avi matern, Joan Cambray, tocava la trompeta en orquestres de festa major o al cinema Niza, a prop de la Sagrada Família de Barcelona, i en algunes ocasions havia tocat amb Xavier Cugat. Però les seves primeres passes en la música les va fer amb una guitarra amb els Minyons Escoltes.
Va abandonar la carrera de Dret i va assistir al Taller de Músics de Barcelona. El 1997 ingressà al Berklee College of Music de Califòrnia i després va tornar a Barcelona durant set anys. Va tornar a marxar als Estats Units amb una beca a la Universitat de Boston per tres anys i es va quedar a Nova York.
El 2008 va tocar al festival Bam de Barcelona.

## Discografia

* Astronautus Fresh Sound Records 2003
* The Return of Astronautus Fresh Sound Records 2005
* From Now On Brooklyn Jazz Underground Records 2011
* Music of Departures and Returns Musikoz 2014

## Referències

* ↑ «Oscar Peñas» (en anglès). [Consulta: 1r juliol 2019].
* 1 2 3 4 «El jazz del barcelonés Óscar Peñas pesca en el BAM de Brooklyn», 09-10-2018. [Consulta: 1r juliol 2019].
* ↑ Jazz, All About. «Oscar Penas: From Now On» (en anglès). [Consulta: 1r juliol 2019].
# Mandoni

Mandoni, cabdill iber, era el cap de la tribu dels ausetans, que ocupaven la regió d'Ausa, l'actual comarca d'Osona, a Catalunya, amb assentament principal a la població de Vic.
Encara que el llegendari pretén fer-lo germà menor d'Indíbil, això sembla poc probable, i, en tot cas, si hi havia cap relació familiar, hauria estat mitjançant la dona d'algun d'ells, que seria germana de l'altre.
Mandoni es va rebel·lar primerament contra Roma al costat d'Indíbil i amb el suport del principal enemic de Roma en aquell moment, Cartago, liderat per Hanníbal Barca. Més endavant, els papers es van intercanviar, ja que els romans van aconseguir convèncer els ilergets que els cartaginesos els havien traït. Així, doncs, ilergets i ausetans van unir-se als romans i van contribuir a fer fora de la península Ibèrica els cartaginesos. Després, però, els romans van mostrar les seves autèntiques intencions, que no eren altres que sotmetre els pobles peninsulars. Va ser llavors quan Indíbil i Mandoni es van unir per encapçalar una coalició de pobles ibers i es van tornar a enfrontar amb els romans, liderats per Publi Corneli Escipió, l'any 206 aC. La lluita va acabar amb victòria romana. Un any després, el 205 aC, mentre Escipió abandonava Hispània per dirigir-se al continent africà, els ibers que no s'havien donat per vençuts van intentar una nova revolta en què Indíbil va morir al camp de batalla i Mandoni fou entregat als romans pels seus propis seguidors. Finalment, va ser enviat a Roma, on va morir crucificat juntament amb altres cabdills locals.

## Referències

* ↑ Vides catalanes que han fet història. 1. ed. Barcelona: Edicions 62, 2020. ISBN 978-84-297-7884-7.
# Partit Popular Laborista

El Partit Popular Laborista (Halkin Emek Partisi - HEP) fou una organització política kurda a Turquia. Fou la primera existent legalment i la primera que fou declarada il·legal.
Es va formar el 1990 i a les eleccions del 1991 un grup de diputats kurds del Partit Socialdemòcrata Popular (Sosyal Demokrat Halkçi Parti - SHP) van formar grup parlamentari separat. El partit proposava igualtat entre kurds i turcs. Aleshores operava nilitarment amb èxit el Partit dels Treballadors del Kurdistan i els turcs (pràcticament sense excepcions) foren incapaços de distingir entre un partit polític kurd i un moviment armat kurd, i els polítics turcs van començar a demanar la il·legalització.
Fou declarat il·legal el 14 de juliol de 1993 per la Cort Constitucional (formada per radicals nacionalistes turcs, sense cap kurd o cap representant d'un altra grup ètnic). Els membres del partit foren detinguts i els diputats (que gaudien d'immunitat) van seguir el mateix camí (març de 1994) i foren condemnat a llargues penes (desembre de 1994) per crims contra l'estat.

## Enllaços externs

* HEP
* HEP
# Walnut (Kansas)

Walnut és una població dels Estats Units a l'estat de Kansas. Segons el cens del 2000 tenia 221 habitants.

## Demografia

Segons el cens del 2000, Walnut tenia 221 habitants, 91 habitatges, i 55 famílies. La densitat de població era de 86,2 habitants/km².
Dels 91 habitatges en un 31,9% hi vivien nens de menys de 18 anys, en un 53,8% hi vivien parelles casades, en un 3,3% dones solteres, i en un 38,5% no eren unitats familiars. En el 36,3% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,21.
Per edats la població es repartia de la següent manera: un 29,4% tenia menys de 18 anys, un 9% entre 18 i 24, un 24,9% entre 25 i 44, un 23,5% de 45 a 60 i un 13,1% 65 anys o més.
L'edat mediana era de 36 anys. Per cada 100 dones de 18 o més anys hi havia 102,6 homes.
La renda mediana per habitatge era de 24.000 $ i la renda mediana per família de 37.083 $. Els homes tenien una renda mediana de 21.250 $ mentre que les dones 23.750 $. La renda per capita de la població era de 12.920 $. Entorn del 3,3% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walnut». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Walnut». American Fact Finder. Oficina del Cens dels Estats Units, 12-01-2010.
# Ali Baba ve Kırk Haramiler

Ali Baba ve Kırk Haramiler (en turc: Alí Babà i els quaranta lladres) és una òpera composta per Selman Ada sobre un llibret de Tarık Günersel. El llibret es va basar amb Alí Babà i els quaranta lladres de Les mil i una nits. Estrenada a Turquia, a Ankara, el 1991, la obra ha estat representada en totes les òperes estatals de Turquia, i també va ser posada en escena a Nova York, en anglès, el 2008-2009 i a l'Òpera de Wuppertal el 2012. El 2015 va ser posada a escena a l'Òpera estatal d'Antalya amb el nom d'Ali Baba ve 40.
Hi ha també una versió infantil anomenada Ali Baba ve 40 Haramiler, composta per Taner Akyol i estrenada a la Komik Opera de Berlín el 2012. El llibret d'aquesta òpera bilingüe turco-alemanya va ser escrita per Çetin İpekkaya i Marietta Rohrer-İpekkaya.

## Referències

* ↑ http://www.turkishjournal.com/i.php?newsid=2761 Arxivat 2008-06-21 a Wayback Machine.
* ↑ http://www.hurriyet.com.tr/ilk-operamizi-ihrac-ettik-20275802
* ↑ http://www.haberler.com/ali-baba-ve-40-operasi-ilk-kez-sahnelendi-7131162-haberi/
* ↑ http://www.andante.com.tr/tr/3599/ilk-Turkce-almanca-cocuk-Operasi

## Enllaços externs

* Noticia sobre Ali Baba ve Kırk Haramiler (anglès)
# Aegerten

Aegerten és un municipi del cantó de Berna (Suïssa), situat a l'antic districte de Nidau i a l'actual Bienne.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Osorno

«Osorno» té aquests significats:
* Osorno (ciutat de Xile), ciutat de la província d'Osorno (regió de Los Lagos, Xile)
* Osorno la Mayor, municipi de la província de Palència, a la comunitat autònoma de Castella i Lleó
* Província d'Osorno
* Volcà Osorno, estratovolcà a la serralada dels Andes, a la vora del llac Llanquihue, a Xile
# Xavier Ventura Carvalho

Xavier Ventura Carvalho (Badalona, 12 de desembre de 1981) és un exjugador de bàsquet català. Amb els seus 1,92 metres d'alçada, tenia la posició d'escorta.

## Carrera esportiva

Es va formar en la cantera de l'Escola Minguella de Badalona, així com a les categories inferiors del Sant Josep. El 1997 va començar a jugar amb la UE Montgat a Primera Catalana, fins que en la temporada 2000-01 va fitxar pel Joventut de Badalona. En la primera temporada al club verd-i-negre només jugà a la lliga EBA. Amb uns números propers als 20 punts per partit, Manel Comas li va donar l'oportunitat de jugar amb el primer equip, alternant així en la segona temporada al club partits amb els dos equips. Va debutar en la lliga ACB el 14 d'octubre de 2001 a l'Olímpic, davant el Cantàbria Lobos. Després d'aquella temporada se'n va anar a Ferrol primer, a jugar a LEB 2 amb el Grupo AZ Ferrol, i a Badajoz després, al Cosmópolis Badajoz també de LEB 2. Aquella temporada es trencaria el genoll, un punt d'inflexió en la seva carrera, ja que tenia una mitjana de 17,1 punts i 3,1 assistències per partit, amb un 44% d'encert en triples. Després va alternar equips de LEB Plata i LEB Or. Va acabar la carrera després de la temporada 2012-13 al Mollet, de lliga EBA.

## Referències

* 1 2 «Xavi Ventura: El antes y el después de un talento» (en castellà). Endesa Basket Lover, 28-10-2014 [Consulta: 24 juny 2018]. «Còpia arxivada». Arxivat de l'original el 2018-06-25. [Consulta: 24 juny 2018].
* ↑ «DKV JOVENTUT 89». ACB, 14-10-2001 [Consulta: 24 juny 2018]. Arxivat 25 de juny 2018 a Wayback Machine. «Còpia arxivada». Arxivat de l'original el 2018-06-25. [Consulta: 24 juny 2018].
* ↑ Xavier Ventura Carvalho jugador a l'ACB